text: Varetægtsfængslet for menneske-smugling
  27 januar 2015 kl. 08.40
  To britiske statsborgere på 30 og 33 år er i et grundlovsforhør i Retten i Sønderborg blevet varetægtsfængslet i fire uger sigtet for menneskesmugling.
  De to britiske statsborgere havde tre iranere og to irakere uden gyldige papirer med i deres bil, der blev vinket ind til siden af politiet på motorvejen ved Frøslev søndag eftermiddag.
  Den ene af dem kærede varetægtsfængslingen til Vestre Landsret.
  